Source: https://www.vszp.sk/showdoc.do?docid=2398&forceBrowserDetector=blind
Timestamp: 2019-09-16 06:05:06+00:00
Document Index: 16975356

Matched Legal Cases: ['§23', '§24', '§10', '§ 3', '§ 5', '§10', '§ 3', '§ 5', '§ 5', '§ 6', '§ 7', '§8', '§ 3', '§ 5', '§ 13', '§ 13', '§ 13', '§ 11', '§ 7', '§ 11', '§ 19', '§19', '§19']

Ročné zúčtovanie poistného za rok 2016 - VšZP
Čo je ročné zúčtovanie
RZ je legislatívne upravené v zákone č. 580/2004 Z. z. o zdravotnom poistení v znení neskorších predpisov (ďalej "zákon") a vo vyhláške MZ SR č. 116/2014 Z. z. o podrobnostiach o vykazovaní preddavkov na poistné na verejné zdravotné poistenie, o platení preddavkov na poistné na verejné zdravotné poistenie a nedoplatkov, o ročnom zúčtovaní poistného a povinnostiach pri ročnom zúčtovaní poistného a o vzore ročného zúčtovania poistného na verejné zdravotné poistenie v znení neskorších predpisov (ďalej len "vyhláška"), ktorá upravuje spôsob spracovania a výpočtu ročného zúčtovania zdravotnou poisťovňou.
Oznamovacie povinnosti RZ
Poistenci a platitelia poistného sú povinní plniť si svoje oznamovacie povinnosti v zmysle §23 - §24 zákona.
Ak zamestnávateľ, samostatne zárobkovo činná osoba alebo samoplatiteľ nepredloží príslušnej zdravotnej poisťovni do 31. 5. 2017 podklady pre správny výpočet preddavku na poistné, zdravotná poisťovňa mu predpíše preddavok z priemernej mesačnej mzdy (zamestnávateľ) alebo z minimálneho základu (samostatne zárobkovo činná osoba a samoplatiteľ).
Poistenci, ktorí mali v roku 2016 vyplatené dividendy za účtovné obdobie roku 2011, 2012 a dividendy za účtovné obdobie roku 2013, 2014, 2015 a 2016, ktoré boli vyplatené právnickou osobou so sídlom mimo územia SR, majú povinnosť oznámiť tieto príjmy do 31.05.2017.
VšZP pre vás pripravila tlačivo „Oznámenie o príjmoch za rok 2016“, na ktorom môžete tieto príjmy oznámiť.
Tlačivo vypĺňajú a odovzdávajú poistenci, ktorí mali v roku 2016 tieto príjmy:
príjmy podľa §10b ods. 1 písm. e) zákona - tzv. dividendy [príjmy podľa § 3 ods. 2 písm. c) a § 5 ods. 7 písm. i) zákona č. 595/2003 Z. z. o dani z príjmov v znení neskorších predpisov], pričom povinnosť oznámiť tieto príjmy sa vzťahuje na dividendy vyplácané zo zisku dosiahnutého v účtovnom období od 01.01.2011 do 31.12.2012
príjmy podľa §10b ods. 1 písm. e) zákona - tzv. dividendy [príjmy podľa § 3 ods. 2 písm. c) a § 5 ods. 7 písm. i) zákona č. 595/2003 Z. z. o dani z príjmov v znení neskorších predpisov] vyplácané zo zisku dosiahnutého v účtovnom období, ktoré sa začalo po 01.01.2013, ak boli vyplatené právnickou osobou, ktorá vypláca dividendy a nemá sídlo na území Slovenskej republiky,
Tlačivo Oznámenie o príjmoch za rok 2016 nemusí vypĺňať poistenec, ktorý má príjmy z výkonu činnosti osobného asistenta podľa osobitného predpisu a ktorému vznikla povinnosť podať za rozhodujúce obdobie daňové priznanie. Informáciu o príjmoch z výkonu činnosti osobného asistenta dostane zdravotná poisťovňa z Finančnej správy Slovenskej republiky.
Pre správne oznámenie výsledkov ročného zúčtovania, ako aj pre správne vrátenie preplatkov z ročného zúčtovania je nevyhnutné, aby si poistenci a platitelia poistného plnili oznamovacie povinnosti. Vyhnú sa tak prípadným komplikáciám, že im zdravotná poisťovňa oznámi výsledok ročného zúčtovania na nesprávnu adresu, resp. zašle preplatok na nesprávne číslo účtu.
Zmenu alebo overenie údajov, ako napr. platiteľa poistného, trvalý pobyt, kontaktné údaje, bankový účet a pod. môžete vykonať jednoducho a rýchlo z pohodlia domova prostredníctvom ePobočky na www.epobocka.com.
Ak ePobočku ešte nemáte aktivovanú, môžete tak urobiť na www.epobocka.com. V ePobočke ponúkame klientom aj ďalšie zaujímavé informácie. Viac o výhodách
Všetky zmeny môžete urobiť aj prostredníctvom našich kontaktných pracovísk alebo písomne zaslaním Oznámenia poistenca/platiteľa poistného.
Platitelia – SZČO a zamestnávatelia sú povinní:
oznamovať zmenu svojho názvu, sídla, bydliska,
oznamovať zmenu identifikačného čísla,
oznamovať zmenu čísla bankového účtu,
vykazovať výšku preddavkov za zamestnancov,
prihlasovať a odhlasovať zamestnancov,
vypočítať preddavok na poistné, riadne a včas platiť a odvádzať preddavky na poistné a vykazovať poistné príslušnej zdravotnej poisťovni,
nahlasovať skutočnosti, ak sa samoplatiteľ resp. SZČO stal poistencom štátu.
31. marec 2017 - poistenec je povinný preukázať príslušnej zdravotnej poisťovni obdobie poistenia v cudzine potvrdením o zdravotnom poistení v cudzine.
31. máj 2017 –poistenci, ktorí mali príjem z vyplatených podielov na zisku (dividendy) sú povinní predložiť Oznámenie o príjmoch za rok 2016.
Uvedené sa týka vyplatených dividend za účtovné obdobie roka 2011 a 2012 bez ohľadu na to, kto ich vypláca a vyplatených dividend za účtovné obdobie roku 2013, 2014, 2015 a 2016 právnickou osobou, ktorá vypláca dividendy a nemá sídlo na území Slovenskej republiky.
30. september 2017 - zdravotná poisťovňa je povinná vykonať ročné zúčtovanie poistného.
Informáciu o RZ zdravotná poisťovňa oznámi výkazom nedoplatkov (v prípade, ak je výsledkom ročného zúčtovania nedoplatok) alebo oznámením o výsledku RZ (v prípade, ak je výsledkom ročného zúčtovania preplatok).
Platiteľ poistného môže do 15 dní odo dňa doručenia výsledku RZ podať námietky voči výkazu nedoplatkov alebo podať nesúhlasné stanovisko voči oznámeniu o výsledku RZ.
Platiteľ poistného je povinný do 45 dní odo dňa nadobudnutia právoplatnosti výkazu nedoplatkov uhradiť nedoplatok z RZ.
Zdravotná poisťovňa je povinná po zúčtovaní vzájomných pohľadávok a záväzkov vrátiť preplatok z RZ platiteľovi poistného, jeho právnemu nástupcovi alebo poistencovi najneskôr do 45 dní odo dňa márneho uplynutia lehoty na podanie nesúhlasného stanoviska voči oznámeniu o výsledku RZ alebo doručenia nového oznámenia o výsledku RZ.
31. október 2017 – Zdravotná poisťovňa je povinná vykonať RZ u platiteľa poistného, ktorý má predĺženú lehotu na podanie daňového priznania.
31. december 2017 – Zdravotná poisťovňa je povinná oznámiť výsledok RZ poistencom a platiteľom poistného, u ktorých výsledok RZ nedosiahol najmenej 5 Eur (uvedené platí pre preplatok ako aj pre nedoplatok).
Zmeny v ročnom zúčtovaní za rok 2016
Nahlasovanie príjmov z osobnej asistencie sa zjednodušilo
Poistenci, ktorí mali v roku 2016 príjmy z osobnej asistencie a ktorým vznikla povinnosť podať daňové priznanie, už nemajú povinnosť oznámiť príslušnej zdravotnej poisťovni tieto príjmy. Informáciu o nich poskytuje Finančná správa SR z podaných daňových priznaní.
Zmena preddavku na poistné pre samostatne zárobkovo činnú osobu
Novelou zákona o zdravotnom poistení sa od 01.01.2017 zrušil maximálny preddavok na poistné, tzn., že v ročnom zúčtovaní poistného bude mať samostatne zárobkovo činná osoba vypočítaný preddavok na rok 2018 z vymeriavacieho základu, pričom horná hranica preddavku už nebude určená. Naďalej však zostáva zachovaný minimálny vymeriavací základ a teda aj minimálny preddavok.
Samostatne zárobkovo činné osoby si môžu aktuálny preddavok na poistné overiť prostredníctvom kalkulačky pre výpočet preddavku na poistné na rok 2017 , ktorú nájdu zverejnenú na stránke www.vszp.sk.
Príjmy, ktoré vstupujú do vymeriavacieho základu pre výpočet ročného zúčtovania
príjmy zo závislej činnosti - príjmy zdaňované podľa § 5 ods.1 písm. a) až h), k) a m) a ods. 2 a 3 zákona o dani z príjmov okrem zákonom stanovených výnimiek.
príjmy z podnikania a inej samostatnej zárobkovej činnosti - príjmy zdaňované podľa § 6 ods. 1 a 2 zákona o dani z príjmov okrem príjmov z výkonu činnosti osobného asistenta.
kapitálové príjmy – príjmy zdaňované podľa § 7 zákona o dani z príjmov.
ostatné príjmy - príjmy zdaňované podľa §8 zákona o dani z príjmov.
príjmy z prevodu opcií, príjmy z prevodu cenných papierov atď.
príjmy z dividend - príjmy podľa § 3 ods. 2 a § 5 ods. 7 zákona o dani z príjmov.
V RZ za rok 2016 sa zúčtovávajú dividendy, ktoré boli vyplatené v roku 2016 zo zisku za účtovné obdobie roku 2011, 2012, 2013, 2014, 2015 a 2016.
Dividendy zo zisku dosiahnutého v účtovnom období od 01.01.2011 do 31.12.2012
Vyplatené dividendy za tieto účtovné obdobia oznamuje zdravotnej poisťovni poistenec, a to do 31. mája 2017.
Do vymeriavacieho základu sa zahŕňa príjem, ktorý presiahne sumu minimálneho základu platného v čase vyplatenia príjmu (minimálnym základom je 50 % z priemernej mesačnej mzdy spred dvoch rokov). Pre rok 2016 je to suma 429,00 Eur.
Príklad: Poistenec mal v roku 2016 vyplatené podiely zo zisku za rok 2012 v celkovej sume 10 429,00 Eur. Do vymeriavacieho základu sa zahrnie len suma 10 000,00 Eur. Túto sumu (10 000,00 Eur) uvedie poistenec aj na tlačive Oznámenie o príjmoch za rok 2016.
Dividendy zo zisku dosiahnutého v účtovnom období od 01.01.2013
Tu rozlišujeme, či ide o dividendy vyplatené platiteľom dividend alebo nie.
Dividendy vyplatené platiteľom dividend, t.j. právnickou osobou so sídlom na území SR
Preddavok na poistné vypočítava a odvádza za poistenca platiteľ dividend
Preddavok na poistné vykazuje platiteľ dividend do ôsmeho dňa po uplynutí kalendárneho mesiaca, v ktorom boli dividendy vyplatené a do tohto dňa je preddavok zároveň aj splatný.
Výšku vyplatených dividend oznamuje zdravotnej poisťovni poistenec do 31. mája 2017
Príklad: Poistenec mal v roku 2016 vyplatené podiely zo zisku za rok 2014 od právnickej osoby so sídlom mimo územia SR v celkovej sume 5 000,00 Eur. Do vymeriavacieho základu sa zahrnie suma 5 000,00 Eur. Túto sumu (5 000,00 Eur) uvedie poistenec aj na tlačive Oznámenie o príjmoch za rok 2016.
Poistenci a platitelia, ktorým zdravotná poisťovňa vykoná RZ
ak jeho príjem v niektorom mesiaci je väčší ako päťnásobok priemernej mesačnej mzdy
mal jedného zamestnávateľa a jeho príjem vo všetkých mesiacoch je väčší ako päťnásobok priemernej mesačnej mzdy, ale nebol zamestnancom 12 mesiacov
mal viacero zamestnávateľov a príjem u všetkých za všetky mesiace je menší ako päťnásobok priemernej mesačnej mzdy, ale celkovo je väčší ako maximálny ročný vymeriavací základ
mal viacerých zamestnávateľov a príjem u všetkých za všetky mesiace je väčší ako päťnásobok priemernej mesačnej mzdy
ktorý vykonával zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu a jeho vymeriavací základ podľa § 13 zákona bol nižší ako 6 840 Eur a aspoň v jednom mesiaci si neuplatnil odpočítateľnú položku
ktorý vykonával zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu a jeho vymeriavací základ podľa § 13 zákona bol vyšší ako 6 840 Eur a aspoň v jednom mesiaci si uplatnil odpočítateľnú položku
ktorý vykonával zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu a jeho vymeriavací základ podľa § 13 zákona bol nižší ako 6 840 Eur a zároveň bol zamestnancom u viacerých zamestnávateľov alebo bol zamestnancom u jedného zamestnávateľa, ale nebol zamestnaný u tohto zamestnávateľa počas celého roka
zdravotná poisťovňa vykoná RZ všetkým SZČO
Samoplatiteľ (platiteľ poistného podľa § 11 ods. 2 zákona):
ak jeho príjem podľa § 7 a 8 zákona o dani z príjmov je väčší ako minimálny vymeriavací základ samoplatiteľa alebo jeho príjem z dividend je väčší ako 0,00 Eur
Poistenec štátu § 11 ods. 7 zákona:
ak mal kapitálové a ostatné príjmy podľa zákona o dani z príjmov (napr. príjmy z predaja hnuteľných vecí, výnosy zo zmeniek, atď.) alebo príjmy z dividend vyššie ako 0,00 Eur
ak mal príjmy zo zárobkovej činnosti podľa zákona a splnil aspoň jednu podmienku na vykonanie RZ
Ostatní poistenci:
ak bol časť roka zdravotne poistený v cudzine a časť roka bol zdravotne poistený v Slovenskej republike a mal príjmy zo zárobkovej činnosti podľa zákona a zároveň splnil aspoň jednu z podmienok na vykonanie RZ
ktorý mal súbehy jednotlivých zárobkových činností podľa zákona
ktorý sa stal v rozhodujúcom období osobou so zdravotným postihnutím a zároveň splnil aspoň jednu z podmienok na vykonanie RZ
Zdravotná poisťovňa môže vykonať RZ aj v iných prípadoch, ak je predpoklad, že výsledkom RZ môže byť preplatok resp. nedoplatok.
V zmysle § 19 ods. 8 a 9 zákona o zdravotnom poistení je zdravotná poisťovňa povinná oznámiť výsledky RZ.
Ak je výsledkom ročného zúčtovania poistného nedoplatok, zdravotná poisťovňa vydá výkaz nedoplatkov a zašle ho platiteľovi poistného - §19 ods. 9 zákona.
Ak je výsledkom ročného zúčtovania poistného preplatok, zdravotná poisťovňa ho oznámi platiteľovi poistného/poistencovi zaslaním oznámenia - §19 ods. 8 zákona.
údaj o výške preplatku resp. nedoplatku z RZ
údaje, z ktorých sa vychádzalo pri výpočte RZ
u SZČO údaj o výške preddavku na poistné, ktorý je SZČO povinná odvádzať od 01.01.2018
poučenie o možnosti podať nesúhlasné stanovisko voči oznámeniu o výsledku RZ resp. poučenie o možnosti podať námietky voči výkazu nedoplatkov
Ak je RZ vykonávané poistencovi iba na základe príjmov zo závislej činnosti a v čase vykonania RZ je zamestnancom aspoň u jedného z posledných zamestnávateľov, výsledok tohto RZ oznámi zdravotná poisťovňa jeho zamestnávateľovi.
Platiteľ poistného/poistenec je povinný príslušnej zdravotnej poisťovni odviesť nedoplatok v lehote do 45 dní odo dňa nadobudnutia právoplatnosti výkazu nedoplatkov. Ak ide o zamestnanca, vykoná túto povinnosť za neho zamestnávateľ, ak je poistenec stále jeho zamestnancom.
Zdravotná poisťovňa je povinná vrátiť preplatok platiteľovi poistného/poistencovi v lehote do 45 dní odo dňa márneho uplynutia lehoty na podanie nesúhlasného stanoviska voči oznámeniu alebo doručenia nového oznámenia. Preplatok sa vracia poštovou poukážkou alebo bankovým prevodom.
Oznámenie o príjmoch za rok 2016 [69,15 kB]
Vyhláška MZ SR č.116/2014 Z.z. [412,03 kB]
Nachádzate sa tu: Úvod Platitelia Ročné zúčtovanie poistného Ročné zúčtovanie poistného za rok 2016